La Luna

La Luna (בעברית: היָרֵחַ) הוא אלבום האולפן השביעי של הזמרת-יוצרת האנגלייה שרה ברייטמן. האלבום יצא לאור ב-25 באפריל 2000 בארצות הברית, בהוצאת חברות התקליטים איסט וסט רקורדס ואנג'ל רקורדס. כמו כן, מתוך האלבום יצאו הסינגלים; "Scarborough Fair",‏ "La Luna",‏ "A Whiter Shade of Pale" ו-"Here with Me". האלבום הגיע למקום הראשון במצעד האלבומים המקסיקני, והראשון במצעד האלבומים הקלאסיים. La Luna בדומה לאלבומים נוספים של שרה ברייטמן, הופק על ידי פרנק פיטרסון. בארצות הברית זכה להצלחה רבה, כאשר הפך שם לאלבום השני הנמכר ביותר של ברייטמן, אחרי האלבום Timeless, שיצא בשנת 1997. איגוד תעשיית ההקלטות האמריקאי (RIAA) העניק לו את תואר הזהב, על מכירות של למעלה מ-500,000 עותקים במדינה. בנוסף לכך, ב-AllMusic סקרו את La Luna בחיוב והעניקו לו ציון של שלושה כוכבי זהב מתוך חמישה בסך הכול. La Luna יצא לאור בארצות הברית ב-25 באפריל 2000, ולאחר מכן, יצא לאור גם בשאר רחבי העולם. כבר בצאתו, זכה להצלחה רבה ברחבי העולם והפך לאחד מאלבומיה המצליחים ביותר של ברייטמן. כדי לקדם את La Luna, הוציאה ברייטמן ארבעה סינגלים ויצאה לסיבוב הופעות עולמי שנתמך על גביו. "Scarborough Fair" – יצא לאור בינואר 2000, כסינגל המוביל מתוך האלבום. השיר הפך לשירה המצליח ביותר של ברייטמן באסיה. הוא כבש את פסגות המצעדים ביפן וטאיוואן במשך שבועות רבים. בעקבות הצלחתו הרבה של השיר, הפך האלבום לפופולרי ולמצליח בכל רחבי העולם. הווידאו קליפ המלא שיצא עבור "Scarborough Fair" הועלה לראשונה ליוטיוב ב-23 במאי 2016, וזכה להצלחה נאה. "La Luna" – יצא לאור ב-20 באוגוסט 2000, כסינגל השני מתוך האלבום, וכשיר הנושא מתוכו. השיר יצא כסינגל בברזיל ובאירופה בלבד ועל כן, זכה להצלחה רק באזורים הללו. בנוסף לכך, לא יצא כסינגל בארצות הברית ובעקבות כך, לא זכה שם להצלחה. "A Whiter Shade of Pale" – יצא לאור ב-16 באוגוסט 2000, כסינגל השלישי מתוך האלבום. בשבוע בכורתו, דורג במקום ה-38 במצעד השירים היפני. לאחר הופעתה של ברייטמן במדינה, נוגן שם ללא הרף, עד שהצליח לכבוש את פסגת המצעד, שם נשאר במשך תשעה עשר שבועות, דבר אשר הופך אותו לאחד מהשירים המצליחים ביותר בכל הזמנים במדינה. הווידאו קליפ של השיר הועלה ליוטיוב ב-6 בינואר 2013, והצליח לצבור למעלה מ-3 מיליון צפיות. "Here with Me" – יצא לאור במהלך שנת 2001, כסינגל הרביעי והאחרון מתוך האלבום. בדומה ל-"La Luna", יצא השיר כסינגל רק בברזיל ובאירופה ועל כן, לא זכה להצלחה בארצות הברית. ב-20 באוגוסט 2000, יצאה שרה ברייטמן לסיבוב ההופעות העולמי השני שלה, "La Luna World Tour", הנתמך על גבי האלבום. ההופעה הראשונה במסגרתו התקיימה בפארק איביראפוארה, שבסאו פאולו, ברזיל. את סיבוב ההופעות סיימה ברייטמן בהופעה שהתקיימה באלברט הול, שבלונדון, בריטניה. "La Luna World Tour" זכה להצלחה חסרת תקדים, כאשר נכחו בו למעלה מחצי מיליון אנשים. בעקבות הצלחתו של "La Luna World Tour", זכה האלבום לפופולריות נוספת ברחבי העולם תוך שיצא על גביו אלבום הווידאו, La Luna: Live in Concert, שזכה להצלחה גם כן. סיבוב ההופעות כלל בסך הכול כ-101 הופעות שונות שהתקיימו באמריקה הצפונית, אירופה, אסיה ואמריקה הדרומית. גרסתו הנמכרת ביותר של La Luna היא הגרסה האירופאית, אשר כללה בתוכה שלוש עשרה רצועות. הגרסה האירופאית של La Luna לא כוללת את השיר "A Whiter Shade of Pale", אותו ביצעה ברייטמן מחדש. כמו כן, בגרסה האירופאית נעשו שינויים קלים נוספים, השונים מן הגרסה האמריקאית. בגרסה האמריקאית בשונה מן הגרסה האירופאית, נכלל השיר "A Whiter Shade of Pale". השיר הצליח לכבוש את פסגת המצעד היפני במשך תשעה עשר שבועות; מה שהופך אותו לאחד מהשירים המצליחים ביותר בכל הזמנים במדינה. בנוסף לכך, הצליח השיר להיכנס למצעד שירי הדאנס קלאב של בילבורד. מדיה וקבצים בנושא La Luna בוויקישיתוף מידע על האלבום La Luna באתר MusicBrainz מידע על האלבום La Luna באתר AllMusic האלבום La Luna באתר Discogs האלבום La Luna באתר ספוטיפיי La Luna by Sarah Brightman (באנגלית אמריקאית), 2000-01-01, נבדק ב-2022-01-21 La Luna - Sarah Brightman | Songs, Reviews, Credits, AllMusic (באנגלית) Sarah Brightman - Scarborough Fair, Discogs (באנגלית) Sarah Brightman - A Whiter Shade Of Pale, Discogs (באנגלית) Account Suspended, greaves.tv Sarah Brightman Chart History, Billboard web.archive.org, web.archive.org www.billboard.com Gold & Platinum, RIAA (באנגלית) Sarah Brightman, Discogs (באנגלית) Sarah Brightman Tour Statistics: La Luna Word Tour | setlist.fm, www.setlist.fm Sarah Brightman - Scarborough Fair, Discogs (באנגלית) Eiviten (2016-05-23), Sarah Brightman - Scarborough Fair (Video), נבדק ב-2019-07-13 La Luna, Discogs (באנגלית) Sarah Brightman - A Whiter Shade Of Pale, Discogs (באנגלית) サラ・ブライトマン, ORICON NEWS DarkOcean87 (2013-01-06), Sarah Brightman - "Whiter Shade Of Pale" (Official video), נבדק ב-2019-07-13 Here With Me, Discogs (באנגלית) Here With Me, Discogs (בקוריאנית) www.sarah-brightman.com (ארכיון) Gold & Platinum, RIAA (באנגלית) Sarah Brightman - La Luna, Discogs (באנגלית) Sarah Brightman - La Luna, Discogs (באנגלית) Sarah Brightman - La Luna, Discogs (באנגלית) Sarah Brightman - La Luna, Discogs (באנגלית) Sarah Brightman - Chart history | Billboard, www.billboard.com Sarah Brightman, Billboard SARAH BRIGHTMAN | full Official Chart History | Official Charts Company, www.officialcharts.com www.capif.org.ar web.archive.org, web.archive.org IFPIHK, web.archive.org, ‏2012-03-18 Google Translate, archive.is, ‏2012-06-30 サラ・ブライトマン｜プロフィール, web.archive.org, ‏2009-03-31 Fan Of Music, fanofmusic.free.fr Sarah Brightman Chart & Sales History, www.ukmix.org Gold/Platinum, Music Canada (באנגלית) (ארכיון) Wayback Machine, web.archive.org, ‏2011-06-16 נכון לשנים 2000-01